**Рабочая программа II класс**

**Фонетика, грамматика, битIун хъвай ва калам цебетIезаби**

(2 сагIат анкьида жаниб, кинабниги 68 сагIат)

**Гьаркьал ва хIарпал (34сагIат)**

Рагьарал ва рагьукъал гьаркьал. РагIабазулъ гьел ратIа гьаризе лъай.

Графикаялъул рахъалъ релълъенлъи бугел батIи- батIиял гьаркьал рихьизарулел хIарпал:

1. Г, гI, гь, гъ;
2. х, хх, хI, хь, хъ;
3. К, кк, кI, кIкI,кь, къ;
4. Л, лъ, лълъ;
5. Ц, цц, цI, цIцI;

КъосичIого рагIабазулъ гьел битIун абизе, цIализе ва ратIа гьаризе лъай.

Геминатал (хIухьелалъул тIадецуй кутаклъизабун абулел, ай кIирекъарал хIарпал). РагIабазулъ гьел битIун абизе ругьун гьари.

Щ,Ш рагьукъал гьаркьал рагIабазулъ битIун цIализе ва хъвазе бажари.

Лабиалиял (кIутIби цере цIутIизарун рахъулел) гьаркьал ва гьел рихьизарулел хIарпал: кв, ккв, кIв, кIкIв, къв, кьв, хв, хъв, хьв, ев, щв, шв, гъв, гьв, гв, чв, цIв.

Лабиалиял гьаркьал гъорлъ ругел рагIаби битIун цIализе ва хъвазе бажари.

Е,ё,Ю,я хIарпал. Ъ,ь хIарпал ва гьез тIубалеб хъулухъ.

**Слог.** РагIи слогазде бикьизе ва слогалккун гьелъул бутIаби цIияб мухъиде росизе ругьун гьари.

**Ударение.** РагIулъ ударение бугебги гьечIебги слог батIа бахъизе лъай

**Алфавит.** ХIарпазул цIарал.Алфавиталъул кIвар. Словаргун хIалтIизе ругьунлъи.

**РагIи (24)**

Щив? Щий?щиб?щал? абурал суалазе жаваблъун рачIунел рагIаби предметазул цIарал ккей.

Кинав? Кинай? Кинаб? Кинал? абурал суалазе жаваблъун рачIунел рагIаби предметазул гIаламатал рихьизарулел рагIаби ккей.

Щиб гьабураб? Щиб лъугьараб? Щиб гьабулеб бугеб? Щиб лъугьунеб бугеб? Абурал суалазе жаваблъун рачIунел рагIаби предметалъул иш бихьизабулел рагIаби ккей.

ГIадамазул цIаразул ва фамилиязул, хIайваназда лъурал токIцIаразул, шагьаразул, росабазул, гIоразул цIаразул бетIералда кIудияб хIарп хъвазе лъай.

**Предложение(10 сагIат)**

Калам предложениязде биххизе лъай. Предложениялда жаниб жинца иш гьабулеб ялъуни жиндир хIакъалъулъ бицунеб рагIи батизе лъай.

МагIнаялде балагьун ,предложениял ратIа рахъизе, жидецаго предложениял гIуцIизе лъай.

Предложениялъул суалаздалъун рагIабазда гьоркьоб бухьен чIезабизе ругьун гьари.

Предложениялъул авалалда кIудияб хIарп хъвазе, ахиралда тIанкI, суалияб ва ахIул ишараби лъезе ругьун гьари. Предложениялда жаниб магIнаялъул рахъалъ цIикIкIараб кIвар жиндир бугеб рагIи, гьаракь борхизабун, бихьизабизе ругьун гьари.

**Калам цебетIезаби**

Калам ва гIумруялда жаниб гьелъул бугеб кIвар . КIалзул ва хъвавул каламалъул хIакъалъулъ бичIчIи кьей.

Текст. Тексталда жанир аслияб магIна загьир гьабулел рагIаби ратIа гьаризе ругьун гьари. ГьитIинабго хабарияб текст бутIабазде биххизе, гьелъул тема баян гьабизе лъай. Тексталда ва гьелъул бутIабазда цIар лъей. Изложениялъул хIакъалъулъ бичIчIи кьей. МугIалимасул суалазда рекъон изложениял,харбал рицине цIалдохъаби ругьун гьари. Суалалъе жаваблъун бачIунеб аслияб раIгиялдаса пайдаги босун, изложение хъвазе ругьун гьари.

Сюжеталъулаб сураталдаса суалазул кумекалдалъун предложениял гIуцIизе ва хъвазе ругьун гьари.

Киназго цадахъ хIалтIул , хIаязул, цIалул ва гь.ц. хIакъалъулъ гьитIинабго хабар (сочинение) ургъизе ва хъвазе лъай.

**Каламалъул этика.** РакI разилъи ва гьабураб лъикIлъиялдаса вохи загьир гьаби. Лъай-хъвай гьабулаго хIалтизарулел рагIаби.

**Берцинго хъвай.**

ТIоцебесеб классалда хъвай-хъвагIаялъул рахъалъ щвараб бажари щула гьаби.

Хъвазе бигьалъи-захIмалъиги хIисабалде босун, гьитIинал хIарпазул группаби:

1. и, ш, г, гI, т, тI, н, р.у;
2. Л, м, ц, цI, щ, ь, гь, ы;
3. а, о, ю, ф, д, б, я;
4. с, е, ё, ч, чI, ъ, гъ, лъ, в;
5. э, х, хI, хь, хъ, ж, з, к, кI, кь, къ;

КIудиял хIарпазул группаби:

1. И, Ш, Ц, Ц, Ч, ЧI, Л, А;
2. О, С, З, Х, ХI, Е, С, Я;
3. Ж, У, Н, К, КI, Ю, Р, В, Ф;
4. Г, П, Т, Д, Б;
5. ХЬ, ХЪ, КЬ, КЪ, ЛЪ, ГЬ, ГЪ, ТI;

Хъвазе захIматал рагIаби: пальто, учитель, учительница, стакан, тетрадь, махх, гьой, kуй, рукъ, гIор, болнух, оцхIут, биххи, раххан, ххвел, ххей, хине, бесси, бусси, руссун, cсан, бецци , ицц, ццин, билълъин, лълъар, релълъин, бацIцIин, бецIцIи, буцIцIин, бичIчIи, чIчIвад, ричIчIи, гвенд, коллектив, театр, кьаб-кьаби, сверун, тIадеялдаса-тIаде, мада-гъадар, дагь-дагьккун, лъаб-лъабккун, бецаруз, ничгьеч,цIурахинкI,багIаргьоло, гIужрукъ, гомог, гонгал, гозо, гузби, гIазу, росу, гIанкI, ГIанку, гъабу, зулму, пикру, ГIелму, Кету.

**Лъаялъул ва бажариялъул рахъалъ II классалъул цIалдохъабазда цере лъурал аслиял тIалабал**

**ЦIалдохъабазда лъазе ккола:**

Авар алфавиталъул хIарпазул цIарал, рагьарал ва рагьукъал гьаркьазул гIаламатал;

рагIи бикьун босиялъул къагIидаби.

**ЦIалдохъабазухъа бажаризе кола:**

РагIаби, предложениял, 30-40 рагIи бугел текстал, гъалатIал риччачIого, битIун хъвазе;

рагьарал ва рагьукъал гьаркьал ратIа рахъизе, геминаталги лабиалиял гьаркьалги гъорлъ ругeл рагIаби битIун абизе ва хъвазе, рагIи слогазде бикьизе, слогалккун гьел бутIаби цIияб мухъиде росизе, ударение бугебги гьечIебги слог батIа бахъизе;

гIадамазда, хIайваназда, шагьаразда, росабазда, гIоразда лъурал цIаразул бетIералда кIудияб хIарп хъвазе;

фонетикияб разбор гьабизе (рагIаби слогазде рикьизе бажари, ударение бугеб слог бати, рагIулъ гьаркьазул ва хIарпазул тартиб чIезаби, **ицц, гъвет** гIадал рагIабазулъ гьаркьазулги хIарпазулги къадар чIезаби);

суалазул кумекалдалъун предмет, гIаламат ва иш бихьизабулел рагIаби ратIа рахъизе;

гьитIинабго текст предложениязде, предложениял рагIабазде биххизе, суалаздалъун рагIабазда гьоркьоб бухьен чIезаби;

предложениялъул авалалда кIудияб хIарп хъвазе, ахиралда тIанкI, суалияб ва ахIул ишараби лъезе; суалазул кумекалдалъун 40-50 рагIи бугеб изложение хъвазе;

мугIалимас кьураб темаялда 2-3 предложение гIуцизе ва хъвазе.

**Рабочая программа**

**II класс**

**ЦIали ва калам цебетIезаби**

(анкьида жаниб **1** сагIат)

**ЦIалул тематика.**

**Рии ракIалде щвезаби**

Риидал магIарул тIабигIаталъул бицунел харбал ва кучIдул. ЧIахIиял гIадамаз ва лъималаз гьарулел пайдаял хIалтIабазул бицунел асарал.

**Меседилаб хасалихълъи**

Хасалихъе тIабигIаталъул ва гьеб цIуниялъул, бачIин бакIариялъул ва ахакь, хурзабахъ гьарулел хIалтIабазул хIакъалъулъ къокъал, пасихIал харбал ва кучIдул.

ТIабигIаталде экскурсия.

**Нилъер ункъхIатIилал гьудулзаби**

ХIайваназул ва хIанчIазул хIакъалъулъ къокъал кучIдул, харбал,маргьаби ва бицанкIаби.

Гьел цIуниялда ва гьезул гIумруялда, бетIербахъиялда тIасан гара-чIвари.

**Эркенаб захIмат-нигIматазул ицц**

ЗахIматалъул, батIи-батIияб махщалил, гьединго лъималазул гIумруялъул ва пайдаял ишазул хIакъалъул асарал.

Лъималазул рукIа-рахъиналда, хьвада-чIвадиялда тIасан гара-чIвари.

**Лъималазул гIумруялъул ва гьезул ишал**

Лъималазул гIумруялъул ва ишазул хIакъалъулъ харбал, кучIдул, кицаби ва абиял.

Лъималаз цоцазе ва чIахIиязе гьабулеб кумекалда тIасан гара-чIвари.

**Хасел-лъималазе рохел**

Хасалил гIаламатазул, ЦIияб соналде гьабулеб хIадурлъиялъул, хасало лъималаз гьарулел расандабазул, хIайваназ ва хIанчIаз хасел тIамулеб куцалъул бицунел асарал.

Хасалил тIабигIаталде экскурсия.

**Хъизан ва школа**

Хъизаналъул ва школалъул, кIудиязулги гIисиназулги цоцадехун букIине кколеб гьоркьоблъиялъул х Iакъалъулъ кучIдул ва харбал.

**ЛъикIлъи,хIалимлъи,хIурмат.** ГIадамазул лъикIабги квешабги хьвада чIвадиялъул , цоцазе гьабулеб хIурматалъул, яхI-намус бугел унго-унгоял гIадамазул хIакъалъулъ харбал ва кучIдул.

**Халкъияб кIалзул гьунаралъул асарал**

КIиабилеб классалъул цIалдохъабазе мустахIикъал захIматалъул, хIайваназул , гIажаибал лъугьа-бахъиназул, лъикIлъи-квешлъиялъул бицунел халкъиял маргьаби, кучIдул, кицаби, абиял ва бицанкIаби.

**Их**

Ихдалил тIабигIаталъул, гьелъул берцинлъиялъул, хIайваназул гIумруялъул, хурзабахъ ва ахакь гьарулел хIалтIабазул, лъималаз гьарулел расандабазул хIакъалъулъ харбал ва кучIдул. Ихдалил байрамазул бицунел асарал (8 Март, оцбай ва гь.ц)

Ихдалил тIабигIаталде экскурсия.

**Росу**

Росдал тIабигIаталъул, гIадамазул гIумруялъул, ахихъабазул хIакъалъулъ асарал.

**Нилъер ВатIан**

ВатIаналъул, шагьаразул ва росабазул, гьаваялда, ралъдада ва ракъдада бахIарчилъи бихьизабурал Дагъистаналъул бахIарзазул хакъалъулъ кучIдул ва харбал.

Экскурсия «Нилъер росу», «Нилъер район».

**ЦIалиялъул рахъалъ цIалдохъабазул лъугьине кколеб бажари**

**ЛъагIалил I бащалъи** ГъалатIал риччачIого, текстал дурун , чвахун цIализе.

Минуталда жаниб 25-30 рагIи кколеб хехлъиялда цIaлдохъабаз лъай-хъвай гьабичIеб текст цIализе.

**ЛъагIалил II бащалъи**. БитIун, чвахун,рагIаби, слогазде рикьичIого, цIализе(цIализе захIматал рагIаби слогалккун цIалила).Минуталда жаниб гIага-шагарго 30-40 рагIи бугеб, цIалдохъабаз лъай-хъвай гьабичIеб текст цIализе. Логикияб ударениеги лъун, кколелъуб лъалхъиги гьабун, битIун, чвахун текст цIализе.

**Тексталда тIад хIалтIи гьаби. Бухьараб калам**. МугIалимас бицараб жоялъул ва тIехьалдаса цIалараб тексталъул магIна босизе. ХIасилалда тIасан кьурал суалазе къокъго жавабал кьезе. Малъарал ва жинцаго цIаларал гIисиналго асаразулъ рехсарал лъугьа-бахъиназул тартиб ракIалда чIезабизе, героязул ишазе ва рагIабазе битIараб къимат кьезе.

Гара-чIвариялда гIахьаллъизе . Жинцаго суал кьезе, малъарал асаразда тIасан лъурал суалазе къокъгоги гIатIидгоги жавабал кьезе.

Текст бутIабазде биххизе, гьезда цIарал лъезе, цIалараб жоялъул аслияб магIна загьир гьабизе (мугIалимасул кумекалдалъун)

МагIна гIагарал рагIаби данде кквезе; рагIул магIна баян гьабизе, цо-цо рагIабазул гIемер магIна букIин лъазе; мугIалимасул кумекалдалъун тексталъулъ героязул тIабигIаталъул, лъугьа-бахъиналъул хIакъалъулъ бицунел рагIаби ва предложениял рихьизаризе.

Практикияб къагIидаялъ маргьаби , харбал,кучIдул ратIа гьаризе.

ЛъагIалида жаниб 7-8 кечI рекIехъе лъазабизе.